
G R A D   S I NJ

URED GRADA

KLASA: 611-01/22-01/176
URBROJ: 2181-8-04-22-1
Sinj, 30. rujna 2022. godine

       Na temelju čl. 7. Zakona o kulturnim vijećima i financiranju javnih potreba u kulturi (NN 83/22,), čl. 33. Zakona o udrugama (NN 74/14, 70/17, 98/19) i čl. 5. Pravilnika o financiranju javnih potreba Grada Sinja („Službeni glasnik Grada Sinja“ br. 14/17), Ured Grada Grada Sinja objavljuje

JAVNI  POZIV
za predlaganje Programa javnih potreba u

kulturi Grada Sinja za 2023. godinu

I.
        Javne potrebe u kulturi za koje se sredstva osiguravaju iz proračuna Grada Sinja jesu kulturne djelatnosti, poslovi, programi i projekti, akcije i manifestacije od interesa za Grad Sinj.
 U Program javnih potreba u kulturi Grada Sinja za 2023. godinu, uvrstit će se i financirati prema mogućnostima:
-     redovna djelatnost udruga u kulturi sa područja Grada Sinja,
· muzejsko-galerijska i likovna djelatnost,
· književna, knjižnična i nakladnička djelatnost,
· kazališna, filmska, glazbeno-scenska i plesna djelatnost, 
· programi tradicijske kulture i kulturno-umjetničkog amaterizma,

· programi urbane kulture i kulture mladih,
· programi međugradske, međužupanijske i međunarodne kulturne suradnje,
· ostali programi i projekti, akcije i manifestacije značajne za kulturni život Grada Sinja. 
Za financiranje i sufinanciranje programa i projekata iz ovog područja Grad Sinj će  osigurati sredstva u svom Proračunu za 2023. godinu.
II.
Prioritet za financiranje imaju programi i projekti udruga u kulturi s područja Grada Sinja koji ispunjavaju slijedeće kriterije:
1. da se realiziraju na području Grada Sinja, 

2. da su jasni, cjeloviti i provedivi u planiranom razdoblju, 

3. da posjeduju stručne i umjetničke reference,

4. kvalitet dosadašnjeg rada, ugled, uspjesi i iskustvo predlagatelja u provođenju
    programa 
 5. sustavnost u programskom kontinuitetu i poticajni rezultati, 
 6. poticanje izvornosti, kreativnosti i inovativnosti, 

 7. značenje za razvoj i poticanje kulture Grada, 

 8. projekti i programi usmjereni na međugradsku i međunarodnu suradnju kojoj je
      osiguran reciprocitet, 
  9. projekti i programi koji imaju osigurane ili predviđene i druge izvore financiranja, 

10. projekti i programi koji u organizaciju i provedbu aktivnosti uključuju veći broj
      građana, 

11. projekti i programi koji su usmjereni na veći broj građana ili na veće ciljane skupine
      građana, 

12. projekti ostvareni u suradnji sa partnerima (udrugama, institucijama, organizacijama,
       mjesnim odborima i sl.). 

III.
Prijave projekata i programa na ovaj Javni pozivmogu podnositi udruge, ustanove, trgovačka društva, obrti, umjetničke organizacije, samostalni umjetnici i fizičke osobe koje obavljaju djelatnosti iz područja kulture. 

Prijedlozi projekata i programa moraju biti obrazloženi, moraju obuhvaćati aktivnosti od interesa za Grad Sinj i moraju sadržavati: 

1. opis programa, 

2. financijski plan koji uključuje detaljni troškovnik i izvore financiranja, 

3. izvješće o radu i/ili realizaciji projekata s financijskim izvješćem i odgovarajućim
    dokazima za 2022. godinu (za prijavitelje koji su koristili sredstva iz Proračuna Grada
    Sinja) - dostaviti do 31. siječnja 2023. godine, 
4. dokaz o registraciji udruge, ustanove ili trgovačkog društva, dokaz o upisu u registar
   neprofitnih organizacija, dokaz o statusu samostalnog umjetnika, preslik osobne
    iskaznice (za fizičke osobe). 

Obrazložene prijedloge prijavitelji su obvezni dostaviti na odgovarajućem obrascu – prijavnici, koju mogu preuzeti u Uredu Grada Grada Sinja ili na web stranici Grada Sinja  www.sinj.hr.
Za svaki prijavljeni projekt/program prijavitelj treba popuniti posebnu prijavnicu. Na web stranici Grada Sinja, u uputama za prijavitelje, objavit će se i Kriteriji za ocjenjivanje programa i projekata u kulturi.

Sve prijavljene programe i projekte razmatrat će i vrjednovati Kulturno vijeće Grada Sinja, te davati stručna mišljenja Gradskom vijeću I Gradonačelniku.
IV.

Popunjene prijavnice s pripadajućim prilozima predlagatelji mogu dostaviti osobno u pisarnicu Grada Sinja ili poštom na adresu:
GRAD SINJ

Ured Grada 

Dragašev prolaz 24 

21230 Sinj

s naznakom:
"Javni poziv za predlaganje Programa javnih potreba u kulturi Grada Sinja za 2023. godinu"
Rok za podnošenje prijava traje od dana objave do zaključno 11. studenoga 2022. godine.

Prijave s nepotpunim podatcima i prilozima, kao i one koje nisu dostavljene u navedenom roku neće se razmatrati.
V.
Program javnih potreba u kulturi Grada Sinja za 2023. godinu donosi Gradsko vijeće Grada Sinja zajedno s Proračunom Grada Sinja za 2023. godinu i objavit će se u “Službenom glasniku Grada Sinja”. 
Odluku o raspodjeli sredstava za programe i projekte u Programu javnih potreba u kulturi Grada Sinja za 2023. godinu donosi Gradonačelnik i objavit će se u “Službenom glasniku Grada Sinja”. 
Prijavitelji čiji programi/projekti budu prihvaćeni i uvršteni u Odluku o raspodjeli sredstava za programe i projekte u Programu javnih potreba u kulturi Grada Sinja za 2023. godinu obvezni su, najkasnije do 31. siječnja 2024. godine, podnijeti opisna izvješća o realizaciji programa i/ili projekata, te financijska izvješća s odgovarajućim dokazima.
Prijavitelji koji ne podnesu tražena izvješća neće biti financirani iz Proračuna u 2024. godini. 

Prijavitelji čiji prijedlozi ne budu prihvaćeni, obavijestit će se putem e-pošte o neprihvaćanju i mogu podnijeti prigovor Gradonačelniku Grada Sinja u roku od 8 dana od dana primitka pisane obavijesti na adresu navedenu u ovom pozivu.
Grad Sinj će, s prijaviteljima čiji projekti/programi budu prihvaćeni, zaključivatiti ugovore o financiranju u roku od 30 dana od dana objave Odluke o raspodjeli sredstava za programe i projekte u Programu javnih potreba u kulturi Grada Sinja za 2023. godinu u «Službenom glasniku Grada Sinja».
                                                                                                           Pročelnica:

                                                                                                     Irena Mišević, dipl. iur. v.r.
